L 134/102
BG
Официален вестник на Европейския съюз
22.5.2023 г.
По отношение на стоките, за които се прилагат санитарни и фитосанитарни правила, дейностите по надзор на пазара и правоприлагане допълнително ще подобрят специфичните процедури, определени в приложимите правила за въвеждането на тези стоки в Северна Ирландия.
Освен това Обединеното кралство ще засили дейността си по мониторинг и правоприлагане с цел ефективно управление на рисковете, произтичащи от изпратените с колетни пратки стоки, като отчита това, че потребителите особено разчитат на тези пратки.
Обединеното кралство също така ще запази своя строг режим на санкции за незаконна търговия и контрабандни дейности.
Режимът ще подлежи на внимателен преглед с оглед на увеличаване на санкциите, свързани със злоупотребата с тези нови правила, като при необходимост стоките се придвижват към Европейския съюз, за да се осигури допълнителен възпиращ ефект.
Обединеното кралство ще предприеме ефективни, възпиращи и пропорционални действия във връзка с потенциалното неспазване.
Това ще включва анализ на риска, основани на риска действия по отношение на спазването. както и текущи оценки на риска при групи търговци, подкрепени от санкции и наказания.